Pärnu Spordiliidu 13. sept. 2016, juhatuse koosoleku protokoll.

Koosolekul osalesid kõik 9 juhatuse liiget.Külalised: Uno Koort – Pärnu linna spordinõunik ja staadioni direktor Tair Anton.

Koosoleku toimumise koht: Pärnu Rannastaadion. Algus kell 11.00 kuni 13.30.

1. PÄEVAKORD:

1. Informatsioon kohtumisest EOKga ja Kultuuriministeeriumi esindajatega.

2. Info noorte OM lootuste aruandlusest.

3. Uno Koort – järgmise aasta eelarvest.

4. Aastakoosoleku läbiviimisest.

5. Aastalõpu ühise peo läbiviimisest maakonnaga.

6. Suurte projektide rahastamisest.

7. Rannastaadioni ajaloo taastamisest.

1. Jüri Jaansoni algatusel külastasid Pärnu sõudebaase EOK president Urmas Sõõrumaa, peasekretär Siim Sukles ja Eesti Kultuuriministeeriumi spordi asekantsler Tarvi Pürn.

Vaadati üle sõudebaaside olukord. Leiti, et mõlemad baasid vajavad rahasüsti,aga kui suures mahus, seda veel ei otsustatud. Tõdeti, et suuri rahvusvahelisi võistlusi voolaval veel pidada ei saa ja sellest seonduvalt ei saa väga suuri kulutusi ka teha.

Küsimusega peab tegelema edaspidi alaliit koos Pärnu linnaga ja võtma seisukoha.

1. Leili Kukk selgitas, et kõikide Pärnumaa noorte olümpialootuste esimese poolaasta kohta kuludokumendid ja lühikokkuvõte tegevusest on esitatud.
2. Järgmise 2017 aasta eelarve kohta spordinõunik Uno Koort pikemalt ei peatunud ja avaldas arvamust, et 2017.a. eelarve selle aasta eelarvest väiksem ei tule.
3. 2016 aastakoosolek otsustati läbi viia 06. oktoobril Pärnu Rannastaadioni saalis.

Vastavalt põhikirjale teatatakse päevakord ja kutse liikmesklubidele 7 päeva enne koosoleku väljakuulutamist.

1. Aastalõpu pidu peetakse koos Pärnumaa Spordiliiduga Strandis 17. detsembril.

Täpsem informatsioon saadetakse klubidele detsembri algul.

1. Kuidas edaspidi toetada suuri projekte, nagu Summer Cup ja J.Jaansoni kahe silla jooks? Sellele küsimusele otsest lahendust ei pakutud. Otsustati, et arvestades spordiprojektidele ettenähtud eelarve mahtu, tuleks seda küsimust edaspidi põhjalikult vaagida.

1. Kõik juhatuse liikmed ühinesid Jüri Tamme poolt algatatud mõttega, et Pärnu Rannastaadioni ajalugu nii pildis kui sõnas tuleb kindlasti rahva ette tuua. Selleks lubasid abi osutada Tair Anton , Enn Hallik ja Aldur Vunk. Samuti lubas Jüri Tamm tuua materjale EOK arhiivist.

Koosoleku juhataja: E. Hallik protokollija: L. Kukk